CELEX: 62017TN0167
Language: lv
Date: 2017-03-16 00:00:00
Title: Lieta T-167/17: Prasība, kas celta 2017. gada 16. martā – RV/Komisija

8.5.2017   
            
            
               LV
            
            
               Eiropas Savienības Oficiālais Vēstnesis
            
            
               C 144/56
            
         Prasība, kas celta 2017. gada 16. martā – RV/Komisija
   (Lieta T-167/17)
   (2017/C 144/76)
   Tiesvedības valoda – franču
   
      Lietas dalībnieki
   
   
      Prasītājs: RV (pārstāvji – J.-N. Louis un N. De Montigny, advokāti)
   
      Atbildētāja: Eiropas Komisija
   
      Prasītāja prasījumi:
   
   
               —
            
            
               atcelt Cilvēkresursu ĢD ģenerāldirektora 2016. gada 21. decembra lēmumu noteikt prasītājam atvaļinājumu dienesta interesēs, piemērojot Civildienesta noteikumu 42.c panta piekto daļu, un viņu automātiski pensionēt no 2017. gada 1. aprīļa;
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītājs izvirza trīs pamatus.
   
               1.
            
            
               Ar pirmo pamatu tiek apgalvots, ka nav izpildītas būtiskas formas prasības un ka ir prettiesiska iecēlējinstitūcijas neierobežota pilnvarošana piemērot Civildienesta noteikumu 42.c pantu. Tas attiecas arī uz vienlīdzīgas attieksmes un nediskriminācijas principu neievērošanu.
            
         
               2.
            
            
               Ar otro pamatu tiek apgalvots, ka Civildienesta noteikumu 42.c pants ir prettiesisks, jo ar to ir pārkāpti Eiropas Parlamenta un Padomes 2013. gada 22. oktobra Regulas (ES, EURATOM) Nr. 1023/2013, ar ko groza Eiropas Savienības Civildienesta noteikumus un Eiropas Savienības pārējo darbinieku nodarbināšanas kārtību (OV 2013, L 287, 15. lpp.) preambulas apsvērumi, un it īpaši iespējas atvieglošana ļaut ierēdņiem strādāt līdz 67 gadu vecumam, vai izņēmuma gadījumā – pat līdz 70 gadu vecumam.
            
         
               3.
            
            
               Ar trešo pamatu tiek apgalvots, ka nav ievērots samērīguma princips, tiesiskās paļāvības princips un nav izpildīts pienākums ņemt vērā ierēdņu intereses. Tas attiecas arī uz acīmredzamas kļūdas vērtējumā esamību šajā lietā.